Diari Oficial de la Generalitat Valenciana


Sumari del DOGV 8430, del 23-11-2018 (2018/10816)

Resolució de 7 de novembre de 2018, del director general de l'Agència Valenciana d'Igualtat en la Diversitat, per la qual s'ordena l'enviament de l'expedient administratiu objecte del recurs contenciós administratiu drets fonamentals 000371/2018, interposat per la Federació de Centres d'Ensenyament de València, Federació Catòlica de Pares d'Alumnes de València i Federació Espanyola de Religiosos d'Ensenyament - Centres Catòlics de la Comunitat Valenciana, i se citen a termini les persones o entitats que pogueren resultar afectades perquè puguen personar-se en el procediment esmentat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8430

Data del DOGV
:   23-11-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/10808


Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Resolució de 7 de novembre de 2018, del director general de l'Agència Valenciana d'Igualtat en la Diversitat, per la qual s'ordena l'enviament de l'expedient administratiu objecte del recurs contenciós administratiu drets fonamentals 000371/2018, interposat per la Federació de Centres d'Ensenyament de València, Federació Catòlica de Pares d'Alumnes de València i Federació Espanyola de Religiosos d'Ensenyament - Centres Catòlics de la Comunitat Valenciana, i se citen a termini les persones o entitats que pogueren resultar afectades perquè puguen personar-se en el procediment esmentat. [2018/10520]  
  
  
La Federació de Centres d'Ensenyament de València, Federació Catòlica de Pares d'Alumnes de València i Federació Espanyola de Religiosos d'Ensenyament - Centres Catòlics de la Comunitat Valenciana han interposat un recurs contenciós administratiu contra el Decret 102/2018, de 27 de juliol, del Consell, de desplegament de la Llei 8/2017, integral del reconeixement del dret a la identitat i a l'expressió de gènere a la Comunitat Valenciana, publicat en el Diari Oficial de la Generalitat Valenciana número 8373, de 31 d'agost de 2018.  
  
El recurs interposat es tramita en el Tribunal Superior de Justícia de la Comunitat Valenciana (Sala Contenciosa Administrativa, Secció 4), amb el número de procediment drets fonamentals 000371/2018. Per tant, en compliment del que s'ha disposat en l'article 49 de la Llei de la jurisdicció contenciosa administrativa, resolc:  
  
Primer  
Enviar una còpia autenticada de l'expedient administratiu objecte de recurs, acompanyat d'un índex dels documents que hi conté, mitjançant format digitalitzat en CD-ROM, a la Sala Contenciosa Administrativa, Secció 4, del Tribunal Superior de Justícia de la Comunitat Valenciana.  
  
  
Segon  
Així mateix, s'acorda l'enviament de la present resolució per a la publicació en el Diari Oficial de la Generalitat Valenciana, als efectes de notificar als qui pogueren resultar afectats pel recurs contenciós administratiu esmentat i citar-los perquè, si és el cas, puguen personar-se en les actuacions en el termini de nou dies, si convé al seu dret, en qualitat de demandats, i se'ls fa saber que hauran de comparéixer degudament representats en la forma establida en els articles 23.2 i 23.3 de la Llei de la jurisdicció contenciosa administrativa.  
  
  
València, 7 de novembre de 2018.- El director general de l'Agència Valenciana d'Igualtat en la Diversitat: José de Lamo Pastor.